|  |  |
| --- | --- |
| **mainlogo_16_7_2019***ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ*ΕΚΠ/ΣΗΣ ΘΕΣΣΑΛΙΑΣΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ ΜΑΓΝΗΣΙΑΣ **5ο ΓΥΜΝΑΣΙΟ ΒΟΛΟΥ**  |  **ΕΡΩΤΗΣΕΙΣ ΘΕΩΡΙΑΣ**MAΘHMA 31oΕΡΩΤΗΣΕΙΣ ΜΕ ΑΠΑΝΤΗΣΕΙΣ |

1. **Ποια είναι η έκταση και ο πληθυσμός της χώρας μας;**

Η έκταση της πατρίδας μας είναι 131.957 τετραγωνικά χιλιόμετρα και ο πληθυσμός της, σύμφωνα με την απογραφή του 2001, είναι 10.964.020 κάτοικοι.

1. **Ποια είναι τα χαρακτηριστικά της χώρας μας;**

Ορισμένα από τα χαρακτηριστικά της χώρας μας είναι τα εξής:
• Είναι σχετικά αραιοκατοικημένη.
• Έχει πολύ ανομοιόμορφη κατανομή του πληθυσμού.
• Παρουσιάζει υψηλό ποσοστό αστικοποίησης.
• Έχει έντονο δημογραφικό πρόβλημα.
• Φιλοξενεί σημαντικό αριθμό αλλοδαπών.

1. **Συγκρίνετε την πυκνότητα πληθυσμού της Ελλάδας με την πυκνότητα πληθυσμού της ευρωπαϊκής ηπείρου . Σε τι συμπέρασμα καταλήγετε, ότι είναι παραπλήσιες ή ότι διαφέρουν αρκετά;**

 H πυκνότητα πληθυσμού της χώρας μας είναι 83 κάτοικοι ανά τετραγωνικό χιλιόμετρο, δηλαδή παραπλήσια και λίγο υψηλότερη της μέσης πυκνότητας πληθυσμού της ευρωπαϊκής ηπείρου. Παρά ταύτα, η ανάγνωση των πυκνοτήτων του πληθυσμού άλλων ευρωπαϊκών χωρών (Ολλανδίας, Ιταλίας, Γαλλίας κτλ.) δείχνει πως η Ελλάδα είναι αραιοκατοικημένη σε σχέση με αυτά.

1. **Παρατηρήστε την πυκνότητα πληθυσμού της χώρας μας το 1961.**

H πυκνότητα πληθυσμού της χώρας μας είναι 64 κάτοικοι ανά τετραγωνικό χιλιόμετρο

1. **Συγκρίνετε την πυκνότητα πληθυσμού της Ελλάδας με τις πυκνότητες πληθυσμού διάφορων ευρωπαϊκών χωρών, ιδιαίτερα της δυτικής Ευρώπης. Συμπεραίνετε ότι η χώρα μας σε σχέση με αυτές τις χώρες είναι πιο πυκνοκατοικημένη ή πιο αραιοκατοικημένη;**

Είναι σχετικά αραιοκατοικημένη.

1. **Παρατηρήστε τις πυκνότητες πληθυσμού των νομών της χώρας μας. Διαπιστώνετε ότι είναι παρόμοιες σε όλη τη χώρα ή ότι διαφέρουν αρκετά από νομό σε νομό**

Διαφέρουν από νομό σε νομό.

1. **Σημειώστε παρακάτω τους πέντε πιο πυκνοκατοικημένους και τους πέντε πιο αραιοκατοικημένους νομούς της χώρας μας.**

• Οι πέντε πιο πυκνοκατοικημένοι νομοί είναι:

Αττική

Κέρκυρα

Ηράκλειο

Αχαϊα

Ζάκυνθος

• Οι πέντε πιο αραιοκατοικημένοι νομοί είναι:

Ευρυτανία

Λακωνία

Φωκίδα

Φλώρινα

Φθιώτιδα

1. **Ποιες είναι οι γεωγραφικές αιτίες για τη σημερινή διαμόρφωση του πληθυσμού της Ελλάδας;**

 **Γεωγραφικές**: Η πατρίδα μας έχει ορεινό ανάγλυφο, πολλά μικρά, σχετικά άγονα και άνυδρα νησιά και λιγοστές καλλιεργήσιμες εκτάσεις. Όλα αυτά δυσκολεύουν τη συντήρηση μεγάλου αριθμού κατοίκων στις ορεινές και τις νησιωτικές περιοχές (ασφαλώς με μερικές εξαιρέσεις).

1. **Ποιες είναι οι Ιστορικές-πολιτικές αιτίες για τη σημερινή διαμόρφωση του πληθυσμού της Ελλάδας;**

**Ιστορικές-πολιτικές:**Μετά το 1828, όταν οι Έλληνες απέκτησαν την ανεξαρτησία τους, δεν έζησαν ειρηνικά για μεγάλα χρονικά διαστήματα. Η συμμετοχή της χώρας μας σε πολλούς τοπικούς και στους δύο παγκόσμιους πολέμους οδήγησε σε αύξηση των εδαφών της, αλλά και σε απώλειες ανθρώπινων ζωών. Με δεδομένο ότι συνήθως τα θύματα των συρράξεων είναι κυρίως νεαρά σε ηλικία άτομα, οι συνέπειες ήταν οδυνηρές για τον πληθυσμό της χώρας στη διάρκεια των δύο αιώνων της νεότερης ιστορίας της. Είναι χαρακτηριστικό ότι κατά τον Β' Παγκόσμιο Πόλεμο η Ελλάδα υπήρξε η ευρωπαϊκή χώρα με τα περισσότερα θύματα σε σχέση με τον πληθυσμό της. Η άφιξη σχεδόν ενάμισι εκατομμυρίου Ελλήνων από τη Μικρά Ασία μετά τα δραματικά γεγονότα της μικρασιατικής καταστροφής, το 1922, συνέβαλε στην αύξηση του πληθυσμού μέσα στα όρια της χώρας, αλλά αυτό έγινε με την τραγική απώλεια των πατρογονικών εστιών των προσφύγων.

1. **Ποιες είναι οι Κοινωνικές-οικονομικές αιτίες για τη σημερινή διαμόρφωση του πληθυσμού της Ελλάδας;**

**Κοινωνικές-οικονομικές:** Για πολλές δεκαετίες μετά την απελευθέρωση από τους Τούρκους η οικονομία της χώρας μας στηριζόταν κυρίως στις αγροτικές δραστηριότητες και στη ναυτιλία. Η οικονομική ανέχεια και οι δύσκολες συνθήκες διαβίωσης οδήγησαν πολλούς συμπατριώτες μας κατά το παρελθόν στην αναζήτηση καλύτερης ζωής μακριά από την Ελλάδα (εξωτερική μετανάστευση).

1. **Παρατηρήστε σχετικά με το αν ο ελληνικός πληθυσμός χαρακτηρίζεται από αστικοποίηση ή όχι. Αιτιολογήστε την άποψή σας.**

Το διάστημα 1950-1970, εκτός από τη μετανάστευση προς το εξωτερικό, έντονη ήταν και η εσωτερική μετανάστευση από τις αγροτικές περιοχές προς τα μεγάλα αστικά κέντρα (δηλαδή η αστυφιλία), κυρίως προς την Αθήνα και τη Θεσσαλονίκη. Το γεγονός αυτό οδήγησε στην αστικοποίηση του ελληνικού πληθυσμού, η οποία σήμερα κυμαίνεται σε ποσοστά αντίστοιχα της υπόλοιπης Ευρώπης.

1. **Τι διαπιστώνετε για τη φυσική αύξηση του πληθυσμού στη χώρα μας τις τελευταίες πέντε δεκαετίες; Είναι σημαντική, είναι στάσιμη ή μειώνεται συνεχώς;**

Από τα δεδομένα του προκύπτει ότι η φυσική αύξηση του πληθυσμού τη δεκαετία 1991-2000 ήταν μόλις 0,3%, που σημαίνει ότι ο πληθυσμός της χώρας από 10.259.900 το 1991 θα έπρεπε να έχει αυξηθεί ελάχιστα μέχρι το 2001. Όμως, με βάση την απογραφή του 2001, οι κάτοικοι της Ελλάδας ήταν 10.964.020, δηλαδή παρατηρήθηκε σημαντική αύξηση, πολύ μεγαλύτερη του 0,3%. Την ίδια χρονιά απογράφηκαν στον πληθυσμό 762.191 αλλοδαποί, οι περισσότεροι από τους οποίους έφτασαν στην Ελλάδα κατά τη δεκαετία του 1990.

1. **Συνεκτιμώντας τις απαντήσεις των προηγούμενων ερωτήσεων θα λέγατε ότι η χώρα μας σήμερα αντιμετωπίζει δημογραφικό πρόβλημα ή όχι; Αιτιολογήστε την άποψη σας.**

Με τη μετανάστευση προς το εξωτερικό η χώρα μας υπέστη για πολλές δεκαετίες αφαίμαξη του δυναμικού της, γεγονός που εξηγεί σε μεγάλο βαθμό τη σημερινή διαμόρφωση του πληθυσμού. Από το 1970 η μετανάστευση προς το εξωτερικό ανακόπηκε σημαντικά. Αντίθετα, άρχισε να καταγράφεται επιστροφή Ελλήνων μεταναστών στην πατρίδα (παλιννόστηση). Ωστόσο, παρά την ανάσχεση της μετανάστευσης προς το εξωτερικό και την παλιννόστηση στην Ελλάδα πολλών αποδήμων, παράγοντες όπως η επικράτηση του αστικού τρόπου ζωής (που δεν ευνοεί τη γέννηση πολλών παιδιών ανά οικογένεια), η αύξηση του ποσοστού των εργαζόμενων γυναικών, η αύξηση του μέσου όρου ζωής (ως αποτέλεσμα της βελτίωσης του βιοτικού επιπέδου) κ.ά. προκάλεσαν μείωση των γεννήσεων και αύξηση των ηλικιωμένων ατόμων στον ελληνικό πληθυσμό, συντελώντας στα τέλη του 20ού αιώνα στην εμφάνιση του δημογραφικού προβλήματος στη χώρα μας.

1. **Γνωρίζοντας ότι οι αλλοδαποί που ζουν στην Ελλάδα είναι 762.191 σε σύνολο 10.964.020 κατοίκων, υπολογίστε το επί τοις εκατό ποσοστό των αλλοδαπών στον πληθυσμό της χώρας μας;**

Σήμερα οι καταγεγραμμένοι αλλοδαποί μετανάστες αποτελούν περίπου το 7% του πληθυσμού της χώρας.

**13. Ποιες χώρες αποτέλεσαν τόπους υποδοχής Ελλήνων μεταναστών;**

Η [Αίγυπτος](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%91%CE%AF%CE%B3%CF%85%CF%80%CF%84%CE%BF%CF%82&zoom=4&content=%CE%B4%CE%B9%CE%B7%CF%80%CE%B5%CE%B9%CF%81%CF%89%CF%84%CE%B9%CE%BA%CE%AE+%CF%87%CF%8E%CF%81%CE%B1,+%CE%BC%CE%B5%CE%B3%CE%AC%CE%BB%CE%B7+%CE%B4%CF%8D%CE%BD%CE%B1%CE%BC%CE%B7+%CF%83%CF%84%CE%B7+%CE%92%CF%8C%CF%81%CE%B5%CE%B9%CE%B1+%CE%91%CF%86%CF%81%CE%B9%CE%BA%CE%AE), η [Ρωσία](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%A1%CF%89%CF%83%CE%AF%CE%B1&zoom=4&content=%CE%97+%CE%A1%CF%89%CF%83%CE%AF%CE%B1+%CE%B5%CE%AF%CE%BD%CE%B1%CE%B9+%CF%84%CE%BF+%CE%BC%CE%B5%CE%B3%CE%B1%CE%BB%CF%8D%CF%84%CE%B5%CF%81%CE%BF+%CF%83%CE%B5+%CE%AD%CE%BA%CF%84%CE%B1%CF%83%CE%B7+%CE%BA%CF%81%CE%AC%CF%84%CE%BF%CF%82+%CF%84%CE%B7%CF%82+%CE%B3%CE%B7%CF%82,+%CE%BC%CE%B5+%CE%AD%CE%BA%CF%84%CE%B1%CF%83%CE%B7+17.075.200+%CF%87%CE%BB%CE%BC%C2%B2.) και η [Ρουμανία](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%A1%CE%BF%CF%85%CE%BC%CE%B1%CE%BD%CE%AF%CE%B1&zoom=4&content=%CE%97+%CE%A1%CE%BF%CF%85%CE%BC%CE%B1%CE%BD%CE%AF%CE%B1+%CE%B5%CE%AF%CE%BD%CE%B1%CE%B9+%CF%87%CF%8E%CF%81%CE%B1+%CF%83%CF%84%CE%B1+%CE%B2%CE%BF%CF%81%CE%B5%CE%B9%CE%BF%CE%B1%CE%BD%CE%B1%CF%84%CE%BF%CE%BB%CE%B9%CE%BA%CE%AC+%CE%92%CE%B1%CE%BB%CE%BA%CE%AC%CE%BD%CE%B9%CE%B1.) στο τέλος του 19ου αιώνα, οι Η.Π.Α. στις αρχές του 20ού αιώνα, η δυτική Ευρώπη (κυρίως η [Γερμανία](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%93%CE%B5%CF%81%CE%BC%CE%B1%CE%BD%CE%AF%CE%B1&zoom=4&content=%CE%97+%CE%93%CE%B5%CF%81%CE%BC%CE%B1%CE%BD%CE%AF%CE%B1+%CE%B5%CE%AF%CE%BD%CE%B1%CE%B9+%CE%BC%CE%AF%CE%B1+%CE%B1%CF%80%CF%8C+%CF%84%CE%B9%CF%82+%CE%BC%CE%B5%CE%B3%CE%B1%CE%BB%CF%8D%CF%84%CE%B5%CF%81%CE%B5%CF%82+%CF%83%CE%B5+%CF%80%CE%BB%CE%B7%CE%B8%CF%85%CF%83%CE%BC%CF%8C+%CF%87%CF%8E%CF%81%CE%B5%CF%82+%CF%84%CE%B7%CF%82+%CE%95%CF%85%CF%81%CF%8E%CF%80%CE%B7%CF%82,.)), οι [Η.Π.Α.](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%97%CE%BD%CF%89%CE%BC%CE%AD%CE%BD%CE%B5%CF%82+%CE%A0%CE%BF%CE%BB%CE%B9%CF%84%CE%B5%CE%AF%CE%B5%CF%82+%CE%91%CE%BC%CE%B5%CF%81%CE%B9%CE%BA%CE%AE%CF%82&zoom=4&content=%CE%9F%CE%B9+%CE%97%CE%BD%CF%89%CE%BC%CE%AD%CE%BD%CE%B5%CF%82+%CE%A0%CE%BF%CE%BB%CE%B9%CF%84%CE%B5%CE%AF%CE%B5%CF%82+%CE%91%CE%BC%CE%B5%CF%81%CE%B9%CE%BA%CE%AE%CF%82+%CE%B1%CF%80%CE%BF%CF%84%CE%B5%CE%BB%CE%BF%CF%8D%CE%BD%CF%84%CE%B1%CE%B9+%CE%B1%CF%80%CF%8C+%CF%80%CE%B5%CE%BD%CE%AE%CE%BD%CF%84%CE%B1+%CF%80%CE%BF%CE%BB%CE%B9%CF%84%CE%B5%CE%AF%CE%B5%CF%82+%CE%BA%CE%B1%CE%B9+%CE%BC%CE%B9%CE%B1+%CE%BF%CE%BC%CE%BF%CF%83%CF%80%CE%BF%CE%BD%CE%B4%CE%B9%CE%B1%CE%BA%CE%AE+%CF%80%CE%B5%CF%81%CE%B9%CF%86%CE%AD%CF%81%CE%B5%CE%B9%CE%B1.), ο [Καναδάς](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%9A%CE%B1%CE%BD%CE%B1%CE%B4%CE%AC%CF%82&%CE%B6%CE%BF%CE%BF%CE%BC=4&content=%CF%87%CF%8E%CF%81%CE%B1+%CF%84%CE%B7%CF%82+%CE%92%CF%8C%CF%81%CE%B5%CE%B9%CE%B1%CF%82+%CE%91%CE%BC%CE%B5%CF%81%CE%B9%CE%BA%CE%AE%CF%82,+%CE%B7+%CE%B4%CE%B5%CF%8D%CF%84%CE%B5%CF%81%CE%B7+%CE%BC%CE%B5%CE%B3%CE%B1%CE%BB%CF%8D%CF%84%CE%B5%CF%81%CE%B7+%CF%83%CE%B5+%CE%AD%CE%BA%CF%84%CE%B1%CF%83%CE%B7+%CF%83%CF%84%CE%BF%CE%BD+%CE%BA%CF%8C%CF%83%CE%BC%CE%BF) και η [Αυστραλία](http://ebooks.edu.gr/ebooks/v/html/8547/2294/Geografia_B-Gymnasiou_html-empl/extras/geocoder/ParametricSiteToGeodata.html?topos=%CE%91%CF%85%CF%83%CF%84%CF%81%CE%B1%CE%BB%CE%AF%CE%B1&zoom=4&content=%CE%97+%CE%9A%CE%BF%CE%B9%CE%BD%CE%BF%CF%80%CE%BF%CE%BB%CE%B9%CF%84%CE%B5%CE%AF%CE%B1+%CF%84%CE%B7%CF%82+%CE%91%CF%85%CF%83%CF%84%CF%81%CE%B1%CE%BB%CE%AF%CE%B1%CF%82+%CE%B5%CE%AF%CE%BD%CE%B1%CE%B9+%CE%B7+%CE%AD%CE%BA%CF%84%CE%B7+%CE%BC%CE%B5%CE%B3%CE%B1%CE%BB%CF%8D%CF%84%CE%B5%CF%81%CE%B7+%CF%87%CF%8E%CF%81%CE%B1+%CF%83%CF%84%CE%BF%CE%BD+%CE%BA%CF%8C%CF%83%CE%BC%CE%BF+%28%CE%B3%CE%B5%CF%89%CE%B3%CF%81%CE%B1%CF%86%CE%B9%CE%BA%CE%AC%29+%CE%BA%CE%B1%CE%B9+%CE%B7+%CE%BC%CE%B5%CE%B3%CE%B1%CE%BB%CF%8D%CF%84%CE%B5%CF%81%CE%B7+%CF%83%CF%84%CE%B7%CE%BD+%CE%91%CF%85%CF%83%CF%84%CF%81%CE%B1%CE%BB%CE%B1%CF%83%CE%AF%CE%B1+%CE%BA%CE%B1%CE%B9+%CF%83%CF%84%CE%B7%CE%BD+%CE%A9%CE%BA%CE%B5%CE%B1%CE%BD%CE%AF%CE%B1.) το διάστημα 1950-1970 αποτέλεσαν τόπους υποδοχής Ελλήνων μεταναστών. Σήμερα οι απόδημοι Έλληνες υπολογίζονται παγκοσμίως σε πέντε εκατομμύρια!

1. **Ποια αποτελέσματα έφερε η έντονη οικονομική ανάπτυξη της Ελλάδας τη δεκαετία 1990-2000;**

Παράλληλα, η έντονη οικονομική ανάπτυξη της Ελλάδας τη δεκαετία 1990-2000 οδήγησε στην εμφάνιση ισχυρού μεταναστευτικού ρεύματος αλλοδαπών προς τη χώρα. Μετατράπηκε έτσι η Ελλάδα από χώρα προέλευσης σε χώρα υποδοχής μεταναστών.

1. **Πως η αττική γη υποδέχεται τους πρόσφυγες του 1922;**

Στο τέλος του 2006 και στις αρχές του 2007 οργανώθηκε από το Ίδρυμα της Βουλής των Ελλήνων έκθεση για τους πρόσφυγες της μικρασιατικής καταστροφής του 1922 που εγκαταστάθηκαν στην Αττική. Η έκθεση είχε τον τίτλο «Η αττική γη υποδέχεται τους πρόσφυγες του '22.

Στο ενημερωτικό έντυπο που εκδόθηκε από το Ίδρυμα της Βουλής για την έκθεση διαβάζουμε:Μετά την ήττα του ελληνικού στρατού στη Μικρά Ασία τον Αύγουστο του 1922, χιλιάδες πρόσφυγες διαπεραιώνονται στην Ελλάδα. Από τον Οκτώβριο του 1922 έως το 1925 έφτασαν και οι Έλληνες από την Ανατολική Θράκη, την κεντρική και τη νότια Μικρά Ασία. Δε γνωρίζουμε τον ακριβή αριθμό τους. Ωστόσο, το 1928 απογράφονται 1.221.849 πρόσφυγες, στους οποίους περιλαμβάνονται και όσοι είχαν έρθει παλαιότερα από τη Βουλγαρία, τη Ρωσία κ.α. Οι περισσότεροι φτάνουν σε τραγική κατάσταση. Έχουν εγκαταλείψει βιαστικά τα σπίτια τους, φέρνοντας ελάχιστα ή και κανένα κινητό αγαθό. Οι αρρώστιες και ο ψυχικός τραυματισμός τούς καταβάλλουν...

Η Αττική το 1922 δέχεται πρόσφυγες για μία ακόμη φορά. Για τη στέγαση τους δημιουργούνται 46 νέοι ή επεκτείνονται παλαιοί οικισμοί (Βύρωνας, Καισαριανή, Υμηττός, Νέα Σμύρνη, Καλλιθέα, Ταύρος, Λυκαβηττός, Λεωφόρος Αλεξάνδρας, Λεωφόρος Συγγρού, Νίκαια, Κορυδαλλός, Νέα Ιωνία, Δραπετσώνα, Νέα Ερυθραία, Ελληνικό, Ραφήνα, Νέα Φώκαια, Νέα Πέραμος, Ελευσίνα κ.ά.), ενώ ο πληθυσμός της Αττικής αυξάνεται κατά 68%. Αποτέλεσμα ήταν να οικιστούν οι ως τότε ακατοίκητες ή αραιοκατοικημένες περιοχές και η Αθήνα με τον Πειραιά να ενωθούν σε ένα ενιαίο αστικό συγκρότημα...